Led Zeppelin IV

miniatyr|upright=0.6|Også Sandy Denny har et symbol
miniatyr|Forsidebildet inneholder et bilde som viser en stråmann fra Wiltshire
Led Zeppelin IV er det fjerde albumet til det engelske bandet Led Zeppelin, utgitt 8. november 1971. Albumet har ingen offisiell tittel, men er oftest omtalt som Led Zeppelin IV, for å følge trenden fra bandet tidligere utgivelser. Det blir også kalt Four Symbols på grunn av fire symboler som vises på innercoveret: . Av samme grunn har albumet også blitt referert til som Runes. Led Zeppelin-gitarist Jimmy Page har selv kalt albumet Led Zeppelin IV i intervjuer, mens vokalist Robert Plant viser til det som «det fjerde albumet». 

Det er et av tidenes mest solgte album med over 30 millioner solgte eksemplarer, hvor hele 23 millioner av disse er solgt i USA. Albumet inneholder blant annet en av Led Zeppelins aller mest kjente låter, «Stairway to Heaven».

Symbolene
De fire symbolene  på innercoveret representerer hver av bandmedlemmene. 

 25px|Symbol Jimmy Page – Jimmy Page. Symbolet blir som regel bare kalt «Zoso» på grunn av utseendet. Til tross for likheten, har symbolet derimot ingen alfabetiske bokstaver. Det er visstnok laget av Page selv, med inspirasjon hentet  fra Girolamo Cardanos Ars Magica Arteficii fra 1557. Betydningen til symbolet er derimot ukjent, ettersom Page ikke vil røpe meningen bak. Robert Plant har sagt at Page en gang sa det til ham, men at han nå har glemt hva det var, og at Page ikke vil si det igjen.Straightdope.com – What do the four symbols on Led Zeppelin's 4th album mean? Men det er sannsynlig det handler om Pages okkulte interesser, ettersom Cardanos symbol ble brukt til å representere planeten Saturn med formål innen magi. Page er født i Steinbukkens tegn og derfor styrt av planeten Saturn.
25px|Symbol John Paul Jones – John Paul Jones. Dette symbolet, som består av en sirkel og tre sammenkoblede ovaler (dvs. en trikvetra, som finnes både i keltisk og norrøn kunst), hentet fra Rudolf Kochs Tegnbok (eller The Book of Signs på engelsk, utgitt i 1930), symboliserer selvtillit og kompetanse, selv om Jones selv hevder at det symboliserer eksorsisme.
25px|Symbol John Bonham – John Bonham. De tre sirklene som er koblet sammen symboliserer tradisjonelt treenigheten mellom mor, far og barn, noe sønnen Jason Bonham har bekreftet. Det kan også tolkes som et trommesett sett ovenfra. Dessuten likner symbolet på bryggeriet Three Rings' logo, som brygget Bonhams favoritt-øl.
25px|Symbol Robert Plant – Robert Plant. Med en sirkel som representerer livet, med en fjær inni, er Plants symbol hentet fra den egyptiske gudinnen Maat, og symboliserer sannhet, rett, orden og skrift.
25px|Symbol Sandy Denny – Sandy Denny, som er gjestevokalist på «The Battle of Evermore», har sitt eget symbol på innercoveret. De tre møtende trianglene representerer de tre skjebnegudinnene Klotho, Lakesis og Atropos fra gresk mytologi, som kontrollerer den metaforiske livstråden til hver dødelig fra fødsel til død.

Sanger
 «Black Dog» (Page/Plant/Jones) – 4:56
 «Rock and Roll» (Page/Plant/Jones/Bonham) – 3:41
 «The Battle of Evermore» (Page/Plant) – 5:52
 «Stairway to Heaven» (Page/Plant) – 8:03
 «Misty Mountain Hop» (Page/Plant/Jones) – 4:39
 «Four Sticks» (Page/Plant) – 4:45
 «Going to California» (Page/Plant) – 3:32
 «When the Levee Breaks» (Page/Plant/Jones/Bonham/Memphis Minnie) – 7:07

Personell
Robert Plant – vokal, munnspill
Jimmy Page – akustisk gitar, elektrisk gitar, mandolin
John Paul Jones – bass, orgel, Mellotron, synthesizer, mandolin, bakgrunnsvokal
John Bonham – trommer, perkusjon, bakgrunnsvokal
Andre medvirkende
Sandy Denny – vokal på «The Battle of Evermore»
Ian Stewart – piano på "Boogie with Stu" (kreditert) og «Rock and Roll» (ukreditert)

Listeplasseringer
 År  Land  Liste  Plassering 1971  USA  Pop albums (Billboard 200)  2 1971  Norge  VG-lista Topp 40 Album  3

 Referanser 

 Litteratur 

 Eksterne lenker   


Kategori:Led Zeppelin-album
Kategori:Musikkalbum fra 1971